Document ID: 32008R0807

KOMISSION ASETUS (EY) N:o 807/2008,
annettu 12 päivänä elokuuta 2008,
maatalouden euromääräisen valuuttajärjestelmän soveltamista koskevista yksityiskohtaisista säännöistä maatalousalalla ja eräiden asetusten muuttamisesta annetun asetuksen (EY) N:o 1913/2006 muuttamisesta viinialan määräytymisperusteiden osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maatalouden euromääräisestä valuuttajärjestelmästä 15 päivänä joulukuuta 1998 annetun neuvoston asetuksen (EY) N:o 2799/98 (1) ja erityisesti sen 9 artiklan,
sekä katsoo seuraavaa:
(1)
Maatalouden euromääräisen valuuttajärjestelmän soveltamista koskevista yksityiskohtaisista säännöistä maatalousalalla ja eräiden asetusten muuttamisesta 20 päivänä joulukuuta 2006 annetun komission asetuksen (EY) 1913/2006 (2) 4 artiklassa määritellään säännöt, jotka koskevat tiettyjen hintojen, palkkioiden ja tukien valuuttakurssien määräytymisperusteita viinialalla.
(2)
Viinin yhteistä markkinajärjestelyä on muutettu. Neuvoston asetuksella (EY) N:o 479/2008 (3) muutetaan edellistä viinialan järjestelyä, ja siinä säädetään uusista toimenpiteistä ja kumotaan tai muutetaan eräitä muita toimenpiteitä.
(3)
Uudessa viinialan järjestelyssä tukien ja palkkioiden valuuttakurssin määräytymisperuste on liitettävä tapauksen mukaan viinivuoden alkamispäivään, erityissopimusten soveltamiseen taikka viinituotteiden väkevöinnin tai jalostamisen kaltaisten toimien päätökseen saattamiseen. Sen vuoksi olisi täsmennettävä kussakin tilanteessa huomioon otettava määräytymisperuste.
(4)
Sen vuoksi asetusta (EY) N:o 1913/2006 olisi muutettava.
(5)
Valuuttakurssien määräytymisperusteet on vahvistettava tiiviissä yhteydessä viinijärjestelmän erilaisiin toimenpiteisiin, ja niitä olisi sovellettava samasta päivämäärästä alkaen kuin asiaa koskevaa toimenpidettä. Asetuksen (EY) N:o 479/2008 129 artiklassa säädetään toimenpiteille eri soveltamispäivämäärät. Sen vuoksi tätä asetusta olisi sovellettava 1 päivästä elokuuta 2008 lukuun ottamatta raivauspalkkioon liittyvää määräytymisperustetta, jota sovelletaan 30 päivästä kesäkuuta 2008.
(6)
Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 1913/2006 4 artikla seuraavasti:
”4 artikla
1. Valuuttakurssin määräytymisperuste on sen viinivuoden ensimmäinen päivä, jona tukea myönnetään seuraaviin tarkoituksiin:
a)
asetuksen (EY) N:o 479/2008 11 artiklassa tarkoitetut viinitilojen rakenneuudistus ja uusiin lajikkeisiin siirtyminen;
b)
asetuksen (EY) N:o 479/2008 13 artiklassa tarkoitettu sijoitusrahastojen perustaminen;
c)
asetuksen (EY) N:o 479/2008 14 artiklassa tarkoitettu satovakuutus.
2. Asetuksen (EY) N:o 479/2008 16 artiklassa tarkoitettuun viiniyttämisen sivutuotteiden vapaaehtoiseen tai pakolliseen tislaukseen myönnettävien tukien osalta valuuttakurssin määräytymisperuste on sen viinivuoden ensimmäinen päivä, jona sivutuote toimitetaan.
3. Valuuttakurssin määräytymisperuste on sen kuukauden ensimmäinen päivä, jona ensimmäinen sopimuksen mukainen viinitoimitus tapahtuu seuraavien tukien mukaisesti:
a)
asetuksen (EY) N:o 479/2008 17 artiklassa tarkoitettu tuki viinin tislaamiselle alkoholijuomaksi;
b)
asetuksen (EY) N:o 479/2008 18 artiklassa tarkoitettu tuki erityiselle tislaustoimenpiteelle.
4. Asetuksen (EY) N:o 479/2008 19 artiklassa tarkoitetun, tiivistetyn rypäleen puristemehun käyttämiseen myönnettävän tuen osalta valuuttakurssin määräytymisperuste on sen kuukauden ensimmäinen päivä, jona kyseinen tuottaja toteuttaa ensimmäisen väkevöimisen.
5. Asetuksen (EY) N:o 479/2008 98 artiklassa tarkoitetun viiniköynnösten raivaamisesta myönnettävän palkkion osalta valuuttakurssin määräytymisperuste on sitä viinivuotta edeltävä 1 päivä heinäkuuta, jona maksuhakemus hyväksytään.”
2 artikla
Tämä asetus tulee voimaan päivänä, jona se julkaistaan Euroopan unionin virallisessa lehdessä.
Sitä sovelletaan 1 päivästä elokuuta 2008.
Asetuksen (EY) N:o 1913/2006 4 artiklan 5 kohtaa sovelletaan kuitenkin 30 päivästä kesäkuuta 2008.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 12 päivänä elokuuta 2008.

Labels: 2
17
6